|  |
| --- |
| **BBLSF00100 Általános filozófiatörténet**  előadás  oktató: Czakó István (czako.istvan@btk.ppke.hu)  2020. ősz  konzultáció: 2020. 09. 11. 14.15-18.00 távoktatás (MS Teams) |
| Kurzusleírás  A kereszténységnek a görög filozófiával való találkozása nem csupán a kereszténység önreflexióját mozdította elő, hanem, miként vonatkozó enciklikájában II. János Pál pápa kiemeli, magában a filozófiai gondolkodásban is jelentős fejlődést eredményezett. (*Fides et ratio,* 76.) A tárgy e szellemi kölcsönhatás történetileg és kulturálisan változatos formákban kibontakozott eredményeiről nyújt áttekintést a patrisztikától napjainkig úgy, hogy a „keresztény filozófia” körébe sorolható törekvések alapvető egységét is körvonalazza. Az oktatás célja, hogy a hallgatók átfogó képet kapjanak az európai kultúrát alapjaiban meghatározó keresztény gondolkodás azon vonatkozásairól, melyek egyúttal a filozófiai problématörténetnek is szerves részét alkotják. A történeti ív rekonstrukciója során, kritikailag számot vetve a keresztény filozófia lehetőségét vitató álláspontokkal is, egyfelől azokra a fordulópontokra fókuszálunk, melyek a keresztény bölcselet legjelentősebb gondolati teljesítményeit eredményezték, másfelől e teljesítmények tartalmi vonatkozásaival is megismerkedünk (pl. a személy fogalma és méltósága, az egyenlőség, a szabadság, a rossz eredete, Isten és a világ viszonya, a teizmus igazolhatósága).  Kötelező irodalom  Anzelm, Canterbury Szent, *Proslogion,* in: Uő., *Monologion. Proslogion,* ford. Dér Katalin, Budapest: MTA Filozófiai Intézet 1991, 135-171. p.  Augustinus, Aurelius, *Vallomások,* ford. Városi István, Budapest: Gondolat 1982, 344-381. p. (XI. könyv, I-XXXI. fejezet)  Kierkegaard, Søren, *Építő keresztény beszédek,* ford. Bohács Zoltán et al., Budapest: Hermeneutikai Kutatóközpont 1995, 24-65. p. (II-V. beszéd)  Leibniz, Gottfried Wilhelm, „Isten igaz ügyének védelme igazságosságának többi attribútumával s valamennyi cselekedetével történő kibékítése révén (De causa Dei)”, ford. Schmal Dániel, in: *Kellék,* 32, 2007, 159-179. p.  Ajánlott irodalom  Bolberitz Pál, *A keresztény bölcselet alapjai,* Budapest: Jel 2002.  Boros Gábor (szerk.), *Filozófia,* Budapest: Akadémiai 2011.  Gilson, Etienne, *A középkori filozófia szelleme,* ford. Turgonyi Zoltán, Budapest, Paulus Hungarus 2001.  *Hit és ész: II. János Pál pápa enciklikája a hit és az ész viszonyáról,* ford. Diós István, Budapest: Szent István Társulat 1998.  Mezei Balázs, *Vallásbölcselet,* I-II. kötet, Máriabesnyő-Gödöllő: Attraktor, 2004, I. köt., pp. 212-220.  Pannenberg, Wolfhart, *Teológia és filozófia. A két tudomány viszonya és közös története,* ford. Gáspár Csaba László, Budapest: L’Harmattan 2009.  Plantinga, Alvin, *God and Other Minds. A Study of the Rational Justification of Belief in God,* Ithaca: Cornell University Press 1990 [1967].  Schaeffler, Richard, *Frömmigkeit des Denkens? Martin Heidegger und die katholische Theologie,* Darmstadt: Wissenschaftliche Buchgesellschaft 1978.  Schmidinger, Heinrich M., „Zur Geschichte des Begriffs ’christliche Philosophie,’”in Coreth, Emerich et al. (szerk.), *Christliche Philosophie im katholischen Denken des 19. und 20. Jahrhunderts,* 1-3. kötet, Graz-Wien-Köln: Styria 1987, 1. köt., pp. 29-45.  Scheler, Max, *A filozófia lényegéről,* ford. Zuh Deodáth, Budapest: Szent István Társulat 2008.  Simpson, Peter, „A filozófia kereszténysége”, ford. Mezei Balázs, in *Nagyvilág,* 2002/3, pp. 442-452.  Stead, Christopher, *Filozófia a keresztény ókorban,* ford. Bugár M. István, Budapest: Osiris 2002.  Störig, Hans Joachim, *A filozófia világtörténete,* ford. Zoltai Dénes, Budapest: Helikon 2008.  Vanyó László, *Az egyházatyák Bibliája és az ókeresztény exegézis módszere,* Budapest: Jel 2002. |
| Kurzusanyag és irodalom az egyes témakörökhöz  I. A filozófia fogalma, eredete, ágai. A filozófia mint életmód és mint tudomány  Bár a filozófia tudományos szerepköre a 20. század második felétől elhalványult, jelentősége a valóságot és önmagát megérteni törekvő, gondolkodó ember számára aligha megkérdőjelezhető. Az órán a filozófia eredetének, fogalomtörténetének és diszciplináris státuszának a kérdéseivel foglalkozunk. különös tekintettel az elméleti-diszciplináris és gyakorlati-életvezetési vonatkozásokra.  Irodalom: (1) prezentáció; (2) Husserl, Edmund, *A filozófia mint szigorú tudomány,* ford. Baránszky-Jób László, Budapest: Kossuth, 1993; (3) Hadot, Pierre, *A lélek iskolája. Lelkigyakorlatok és ókori filozófia,* ford. Cseke Ákos, Budapest: Kairosz 2010; (4) Russell, Bertrand, *A filozófia alapproblémái,* ford. Fogarasi Béla, Budapest: Kossuth 1996.  II. A filozófia kapcsolata a szaktudományokkal, a művészettel és a vallással  Miközben a filozófiából önállósodó szaktudományok a 14-15. századtól a gyors fejlődés útjára léptek, a filozófia, bár módszertanilag önállósodott, nem ért el a szaktudományokra jellemző dinamikus előrehaladást, amelyek idővel kétségbe vonták a filozófia tudományos kompetenciáját. Az órán a filozófiai és a szaktudományos gondolkodás főbb különbségeit, valamint a filozófia mint tudomány alapvonásait tekintjük át, Ezt követően a művészet, a vallás és a filozófia kapcsolatát tárgyaljuk, melyek Hegel szerint egyaránt az abszolút szellem formái, s amelyeket mint átfogó valóságértelmezéseket hasonlítunk össze.  Irodalom: (1) prezentáció; (2) Anzenbacher, Arno, *Bevezetés a filozófiába,* ford. Csikós Ella et al., Budapest: Cartaphilus 2001; (3) Hegel, Georg Wilhelm Friedrich, *A szellem filozófiája,* In: Uő., *A filozófiai tudományok enciklopédiájának alapvonalai,* 1-3. köt. ford. Szemere Samu, 3. köt., Budapest: Akadémiai 1981.  III. A keresztény filozófia fogalomtörténete  1. Antikvitás; 2. Középkor; 3. Újkor és német idealizmus; 4. 19-20. század. Bár a keresztény filozófia fogalmát története során számos kritika érte, és kétségek merültek fel a lehetőségét illetően is, maga a fogalom a keresztény antikvitástól kezdődően jelentős szereppel bírt (Johannes Chrysostomos, Augustinus), mi több, Etienne Gilson már a János-evangélium prológusában is ennek anticipációját látja. Az órán nem csak az antikvitástól korunkig feszülő, számos felfogást egyesítő fogalomtörténeti ívet vázoljuk fel, hanem a keresztény filozófia lehetőségének elméleti kérdését is felvetjük.  Irodalom: (1) prezentáció; (2) Schmidinger, Heinrich M., „Zur Geschichte des Begriffs ’christliche Philosophie,’”in Coreth, Emerich et al. (szerk.), *Christliche Philosophie im katholischen Denken des 19. und 20. Jahrhunderts,* 1-3. kötet, Graz-Wien-Köln: Styria 1987, 1. köt., pp. 29-45.; (3) Heidegger, Martin, *Bevezetés a metafizikába,* ford. Vajda Mihály, Budapest: Ikon 1995.; (4) Mezei Balázs, *Vallásbölcselet,* I-II. köt., Máriabesnyő-Gödöllő: Attraktor, 2004, I. köt., pp. 212-220.  IV. Filozófia és kereszténység: tematikus áttekintés (A): A világ és a véges létező kontingenciája. Története során a kereszténység nem csupán receptív viszonyba került a görög filozófiai hagyománnyal, hanem döntő pontokon tartalmilag is hatott a nyugati gondolkodásra. Mai szellemi világunk aligha lenne értelmezhető pl. a személy és annak méltósága, az egyenlőség és a szabadság fogalmai nélkül, melyek, noha idővel szekularizálódtak, jelentős mértékben bibliai eredetűek. Az előadás e sokoldalú kölcsönhatás legfontosabb vonatkozásairól ad történetileg számot, az esetlegesség problémájának vonatkozásában.  Irodalom: (1) prezentáció; (2) Pannenberg, Wolfhart, *Teológia és filozófia. A két tudomány viszonya és közös története,* ford. Gáspár Csaba László, Budapest: L’Harmattan 2009, 83-101.; (3) Simpson, Peter, „A filozófia kereszténysége”, ford. Mezei Balázs, in *Nagyvilág,* 2002/3, pp. 442-452.  V. Filozófia és kereszténység: tematikus áttekintés (B): Az emberi individualitás problematikája. Története során a kereszténység nem csupán receptív viszonyba került a görög filozófiai hagyománnyal, hanem döntő pontokon tartalmilag is hatott a nyugati gondolkodásra. Mai szellemi világunk aligha lenne értelmezhető pl. a személy és annak méltósága, az egyenlőség és a szabadság fogalmai nélkül, melyek, noha idővel szekularizálódtak, jelentős mértékben bibliai eredetűek. Az előadás e sokoldalú kölcsönhatás legfontosabb vonatkozásairól ad történetileg számot az individualitás, a halhatatlanság, a személy, az emberi méltóság és a szabadság problémáinak vonatkozásában.  Irodalom: (1) prezentáció; (2) Pannenberg, Wolfhart, *Teológia és filozófia. A két tudomány viszonya és közös története,* ford. Gáspár Csaba László, Budapest: L’Harmattan 2009, 83-101.; (3) Simpson, Peter, „A filozófia kereszténysége”, ford. Mezei Balázs, in *Nagyvilág,* 2002/3, pp. 442-452.  VI. Filozófia és kereszténység: tematikus áttekintés (C): A történelem teleologikus és eszkatologikus felfogása  Története során a kereszténység nem csupán receptív viszonyba került a görög filozófiai hagyománnyal, hanem döntő pontokon tartalmilag is hatott a nyugati gondolkodásra. Mai szellemi világunk aligha lenne értelmezhető pl. a személy és annak méltósága, az egyenlőség és a szabadság fogalmai nélkül, melyek, noha idővel szekularizálódtak, jelentős mértékben bibliai eredetűek. Az előadás e sokoldalú kölcsönhatás legfontosabb vonatkozásairól ad történetileg számot a történetiség és a történelem problémáinak vonatkozásában.  Irodalom: (1) prezentáció; (2) Pannenberg, Wolfhart, *Teológia és filozófia. A két tudomány viszonya és közös története,* ford. Gáspár Csaba László, Budapest: L’Harmattan 2009, 83-101.; (3) Simpson, Peter, „A filozófia kereszténysége”, ford. Mezei Balázs, in *Nagyvilág,* 2002/3, pp. 442-452.  VII. Filozófia és kereszténység: tematikus áttekintés (D): A végtelen mint az isteni lényeg predikátuma; A megtestesülés hitének hatása a filozófiára  Története során a kereszténység nem csupán receptív viszonyba került a görög filozófiai hagyománnyal, hanem döntő pontokon tartalmilag is hatott a nyugati gondolkodásra. Mai szellemi világunk aligha lenne értelmezhető pl. a személy és annak méltósága, az egyenlőség és a szabadság fogalmai nélkül, melyek, noha idővel szekularizálódtak, jelentős mértékben bibliai eredetűek. Az előadás e sokoldalú kölcsönhatás legfontosabb vonatkozásairól ad történetileg számot a végtelen, valamint az Isten-ember-viszony problémáira tekintettel.  Irodalom: (1) prezentáció; (2) Pannenberg, Wolfhart, *Teológia és filozófia. A két tudomány viszonya és közös története,* ford. Gáspár Csaba László, Budapest: L’Harmattan 2009, 83-101.; (3) Simpson, Peter, „A filozófia kereszténysége”, ford. Mezei Balázs, in *Nagyvilág,* 2002/3, pp. 442-452.  VIII. Augustinus gondolkodói útja, filozófiai istentana, antropológiája, történelem- és társadalomfilozófiája  Szent Ágoston kétségkívül a patrisztikus kor egyik legjelentősebb gondolkodója, akinek mértékadó hatása irányt szabott a filozófia- és teológiatörténet későbbi alakulásának. Az órán a filozófus életútjának áttekintését követően gondolkodásának alapvonalait és történeti forrásait vázoljuk fel.  Irodalom: (1) prezentáció; (2) Brown, Peter, *Szent Ágoston élete,* ford. Sághy Marianne, Budapest: Osiris 2003.; (3) Perczel István, *Isten felfoghatatlansága és leereszkedése. Szent Ágoston és Aranyszájú Szent János metafizikája és misztikája,* Budapest: Atlantisz 1999.  IX. Az idő augustinusi értelmezése  1. Augustinus lélekfilozófiája; 2. A lélek tevékenységei *(memoria, contuitus, expectatio)* és a szubjektív időkonstitúció; 3. Az idő mint a lélek kiterjedése. “Mi tehát az idő?” Szent Ágoston a *Vallomások*ban az idő bevett, természetfilozófiai megközelítéseitől eltérően az idő lélekfilozófiai interpretációját dolgozza ki: a szubjektív időkostitúció alapja a lélek természete és tevékenységei. Az órán a mű XI. könyvének alapos elemzésén keresztül rekonstruáljuk Ágoston érveit és vizsgáljuk azok relevanciáját.  Irodalom: (1) prezentáció; (2) Augustinus, Aurelius, *Vallomások,* ford. Városi István, Budapest: Gondolat 1982, 344-381. p.; (3) Hernandez, William Alexander, “St. Augustine on Time”, *International Journal for Humanities and Social Science,* 2016, VI/6, 37-40.  X. Az ontológiai istenérv  1. A skolasztika; 2. Canterbury Szent Anzelm gondolkodói útja; 3. Hit és tudás a skolasztikában; 4. Az ontológiai argumentum logikai struktúrája; 5. Az érvvel kapcsolatos ellenvetések. Leghíresebb művében Szent Anzelm annak az “egyetlen érvnek” a kidolgozására tett kísérletet, amellyel közvetlenül belátható, hogy Isten valóságosan és szükségszerűen létezik. Az órán a történeti háttér felvázolását követően egyfelől az érv logikai struktúráját rekonstruáljuk, másfelől a hatástörténetét tekintjük át.  Irodalom: (1) prezentáció; (2) Anzelm, Canterbury Szent, *Proslogion,* in: Uő., *Monologion. Proslogion,* ford. Dér Katalin, Budapest: MTA Filozófiai Intézet 1991, 135-171. p.; (3)  Geréby György: „Amit Anzelm és Gaunilo mondtak egymásnak”, *Magyar Filozófiai Szemle,* 44 (1999), 650–658.  XI. A teodícea  1. Racionalizmus és empirizmus a korai felvilágosodásban; 2. Leibniz életútja; 3. Leibniz metafizikája; 4. Isten és a rossz: Leibniz teodíceája. A rossz problémája az antikvitástól kezdődően számos formában felvetődött a nyugati gondolkodás történetében, melyből egyes szerzők deduktív, mások induktív-probabilisztikus argumentumokat konstruáltak Isten létével szemben. Leibniz nagyszabású kísérlete nem csupán e probléma átfogó megragadására irányul, hanem arra is, hogy a rossz megengedésére irányuló isteni akarat lehetséges ésszerű okait is kimutassa. Az előadáson a *De causa Dei* alapos elemzésén keresztül ismerkedünk meg Leibniz teodíceájának gondolatmenetével és főbb állításaival.  Irodalom: (1) prezentáció; (2) Leibniz, Gottfried Wilhelm, „Isten igaz ügyének védelme igazságosságának többi attribútumával s valamennyi cselekedetével történő kibékítése révén *(De causa Dei)*”, ford. Schmal Dániel, *Kellék,* 32, 2007, 159-179. p.; (3) Hösle, Vittorio, “A teodícea stratégiái Leibniz, Hegel és Jonas műveiben”, *Mérleg,* 2005/3, 283-310.  XII. Hit és exisztencia  1. A német idealizmus vallásfilozófiája; 2. Élet és írás: Kierkegaard szerzői tevékenysége; 3. Filozófia és valóság; 4. Filozófia és kereszténység; 5. Stádiumok az élet útján. Kierkegaard a német idealizmust követő időszak egyik legjelentősebb gondolkodója, aki sajátos bölcseleti és irodalmi módon ragadta meg magát az emberi létet, a fogalmi gondolkodás és a valóság viszonyát, valamint a kereszténységet. Az órán egy keresztény beszédére fókuszálva ismerkedünk meg gondolkodásának alapkategóriáival és megközelítésmódjának sajátosságaival.  Irodalom: (1) prezentáció; (2) Kierkegaard, Søren, *Építő keresztény beszédek,* ford. Bohács Zoltán et al., Budapest: Hermeneutikai Kutatóközpont 1995, 24-65.; (3) Garff, Joakim, *SAK. Egy biográfia,* ford. Bogdán Ágnes és Soós Anita, Pécs: Jelenkor 2004. |
| Vizsga módja: írásbeli (teszt)  Visszajelzések: MS Teams, email |